Limbažos

**APSTIPRINĀTS**

ar Limbažu novada domes

27.05.2021. sēdes lēmumu

(protokols Nr.10, 64.§)

**Limbažu novada pašvaldības aģentūras “ALDA”**

**2020.gada publiskais pārskats**

* + - 1. **Pamatinformācija**

Pašvaldības aģentūra „ALDA” ir Limbažu novada pašvaldības iestāde, kas darbojas saskaņā ar Publisko aģentūru likumu un aģentūras nolikumu, kuras mērķis ir lietderīga un efektīva Limbažu novada administratīvajā teritorijā esošo ezeru: Limbažu Lielezera, Limbažu Dūņezera, Augstrozes Lielezera un Umurgas dīķa pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, kā arī viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu.

Savu mērķu sasniegšanai aģentūra veic saimniecisko darbību LR normatīvajos aktos, Limbažu novada domes saistošajos noteikumos, lēmumos un aģentūras „ALDA” nolikumā noteiktā kārtībā un apmērā.

Lai izpildītu noteiktos uzdevumus, aģentūra atbilstoši savai kompetencei veic šādas funkcijas un pilda šādus tai uzliktos pienākumus:

* + nodrošina zivju, ūdensputnu un augu valsts resursu saglabāšanu, novērš nelikumīgu zivju u.c. dabas resursu ieguvi (izmantošanu) Limbažu Lielezerā, Limbažu Dūņezerā, Augstrozes Lielezerā un Umurgas dīķī;
  + tautas sporta pasākumu organizēšana Limbažu novadā;
  + izstrādā Limbažu Lielezera, Augstrozes Lielezera un Dūņezera licencētās makšķerēšanas nolikumus un organizē to apstiprināšanu, veic pasākumus makšķerēšanas licenču izdošanā un izplatīšanā;
  + nodrošina aģentūras darbības atspoguļošanu masu informācijas līdzekļos, veic darba un piedāvāto pakalpojumu reklamēšanu;
  + nodrošina informācijas u.c. zīmju uzstādīšanu Limbažu Lielezera, Limbažu Dūņezera, Augstrozes Lielezera un Umurgas dīķa krastos;
  + pastāvīgi atjauno zivju resursus Limbažu Lielezerā, Limbažu Dūņezerā, Augstrozes Lielezerā un Umurgas dīķī (zivju mazuļu iegāde un ielaišana);
  + veic atpūtas vietu, ugunskuru kurināšanas vietu, telšu, laivu piestātņu izveidošanas vietu izbūves un labiekārtošanas organizāciju Limbažu Lielezera, Augstrozes Lielezera, Limbažu Dūņezera un Umurgas dīķa krastos;
  + organizē un veic projektu izstrādi naudas līdzekļu piesaistīšanai no valsts un Eiropas fondiem, kas saistīti ar aģentūras darbību;
  + organizē sadarbību ar makšķerniekiem, tūristiem, atpūtniekiem, Limbažu novada iedzīvotājiem par palīdzības sniegšanu nelikumīgu darbību novēršanā Limbažu Lielezerā, Augstrozes Lielezerā, Limbažu Dūņezera un Umurgas dīķa un to piekrastes zonās;
  + organizē ciešu sadarbību ar tūrisma un atpūtas pasākumu organizētājiem tūristu un atpūtnieku piesaistīšanai;
  + nodrošina publiskās peldvietas Limbažu Lielezerā darbību atbilstoši normatīvo aktu prasībām;
  + noslēdzot finanšu gadu, aģentūra sagatavo un publicē gada publisko pārskatu, lai informētu sabiedrību par aģentūras darbības mērķiem un rezultātiem, kā arī aģentūras budžeta līdzekļu izlietojumu.
    - 1. **Finanšu resursu un iestādes darbības rezultāti**

Pamatdarbības uzturēšanai aģentūra 2020. gadā no Limbažu novada pašvaldības budžeta saņēma 61035,41 EUR, tai skaitā pašu ieņēmumi 13504,44 EUR. Salīdzinot ar 2019.gadu 72279,60 EUR, tai skaitā pašu ieņēmumi 13416,04 EUR.

**Pašvaldības budžeta finansējums un to izlietojums.**

|  |  |  |  |
| --- | --- | --- | --- |
| Nr.p.k. | Ieņēmumu un Izdevumu postenis | Plāns | Izpilde |
| 1. | **Ieņēmumi kopā** | 61035,41 | 59701,98 |
| 1.1. | Finansēšana | 61050,08 |  |
| 1.2. | Nenodokļu ieņēmumi (makšķerēšanas licences) | 4000,00 | 4724,24 |
| 1.3. | Maksas pakalpojumi un dalību maksas. | 5000,00 | 4390,10 |
| 2. | **Izdevumi kopā.** |  |  |
| 2.1. | Atlīdzība | 31963,22 | 31584,26 |
| 2.2. | Preces un pakalpojumi | 20781,38 | 20109,41 |
| 2.3. | Krājumi, materiāli, preces un inventārs | 11681,38 | 11644,40 |
| 2.4. | Budžeta iestādes nodokļu maksājumi | 2200,00 | 2186,54 |
| 3. | **Naudas līdzekļu atlikums perioda beigās** |  | 1333,43 |

Savu mērķu sasniegšanā aģentūra, atbilstoši normatīvajiem aktiem, domes saistošajiem noteikumiem, lēmumiem un aģentūras nolikumam, veic saimniecisko darbību. Limbažu Lielezera, Limbažu Dūņezera, Augstrozes Lielezera un Umurgas dīķa pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu, kā arī tautas sporta organizēšanu Limbažu novadā, sabiedrības iesaistīšanu vides izglītības aktivitātēs.

Aģentūras maksas pakalpojumu galvenos ieņēmumus veido licencētās makšķerēšanas organizēšana un inventāra noma. 2020. gadā tika pārdotas 1552 licences (2019 gadā - 1463 licences) par kopējo summu 7265,00 EUR (2019. gadā 6106,00 EUR), no kuriem 1801,73 EUR (2019.gadā 1514,04 EUR) tika pārskaitīti Latvijas Zivju fondam, inventāra noma 5487,63 EUR (2019.gadā 7058,04 EUR).

**Ieņēmumi no licencētās makšķerēšanas 2020. gadā pa licenču veidiem**

|  |  |  |  |  |  |
| --- | --- | --- | --- | --- | --- |
| **Licences veids.** | **Licenču skaits** | **Cena bez PVN** | **Cena ar PVN** | **Kopā bez PVN** | **Kopā ar PVN** |
| Vienas dienas LL | 345 | 2,48 | 3,00 | 855,6 | 1035,00 |
| Vienas dienas AL | 422 | 2,48 | 3,00 | 1046,56 | 1266,00 |
| Vienas dienas LD | 70 | 2,48 | 3,00 | 173,6 | 210,00 |
| Mēneša | 292 | 5,79 | 7,00 | 1690,68 | 2044,00 |
| Gada | 86 | 24,79 | 30,00 | 2131,94 | 2580,00 |
| Gada bezmaksas LL | 159 | - | - | - | - |
| Gada bezmaksas AL | 65 | - | - | - | - |
| Gada bezmaksas LD | 100 | - | - | - | - |
| Vēžošanas licences | 13 | 8,26 | 10,00 | 107,38 | 130,00 |

**Ieņēmumi salīdzināšanai no licencētās makšķerēšanas 2019. gadā**

|  |  |  |  |  |  |
| --- | --- | --- | --- | --- | --- |
| **Licences veids.** | **Licenču skaits** | **Cena bez PVN** | **Cena ar PVN** | **Kopā bez PVN** | **Kopā ar PVN** |
| Vienas dienas LL | 326 | 2,48 | 3,00 | 808,48 | 978,00 |
| Vienas dienas AL | 502 | 2,48 | 3,00 | 1244,96 | 1506,00 |
| Vienas dienas LD | 45 | 2,48 | 3,00 | 111,60 | 135,00 |
| Mēneša | 245 | 5,79 | 7,00 | 1418,55 | 1715,00 |
| Gada | 59 | 24,79 | 30,00 | 1462,61 | 1770,00 |
| Gada bezmaksas LL | 116 | - | - | - | - |
| Gada bezmaksas AL | 103 | - | - | - | - |
| Gada bezmaksas LD | 73 | - | - | - | - |

**Projekti:**

2020. gadā kopā tika piesaistīti **66763,27 EUR**.

**32262,53 EUR** no Latvijas Zivju fonda atbalsta līdzekļiem:

\* “Zivju resursu papildināšana Limbažu Dūņezerā” - 2638,40 EUR,

\* “Limbažu Dūņezera zivju resursu atražošanas efektivitātes noteikšana” - 1115,25 EUR,

\* Sabiedrības informēšanas projekts “Zini, sargā un copē” - 5068,45 EUR,

\* Novērošanas kameras Augstrozes Lielezerā un Lādes ezerā - 10632,45 EUR,

\* Zivsaimniecības ekspluatācijas noteikumu izstrāde Āsteres ezerā - 1455,15 EUR,

\* Zivju resursu papildināšana Augstrozes Lielezerā” 30000 gab. zandartu mazuļi” - 6816,78 EUR,

\* “Zivju resursu papildināšana Lādes ezerā” 20000 gab. zandartu mazuļi “ - 4536,05 EUR,

\* Netika realizēti zivju resursu papildināšanas projekti Augstrozes Lielezerā un Lādes ezerā par summu 11352,83 EUR, sakarā ar to, ka nebija iespējams iegādāties zivju mazuļus.

**Eiropas Lauksaimniecības fonds** projektam “Pontonu laipas izveide pie Limbažu Dūņezera” - **4530,74 EUR**.

No **Latvijas vides aizsardzības fonda līdzekļiem** projektam „Limbažu Dūņezera ūdensaugu aizauguma samazināšana” - **29970,00 EUR.**

**Projektu finansējuma un pašvaldības līdzfinansējuma izlietojums**

|  |  |  |  |  |
| --- | --- | --- | --- | --- |
| Nr. | Aktivitāte | Finansējuma avots | Limbažu novada pašvaldības līdzfinansējums EUR | Kopējās izmaksas EUR |
| 1. | Pontonu laipu remonts Limbažu pludmalē | Limbažu novada pašvaldība | 1062,91 | 1062,91 |
| 2. | Donaviņas tīrīšana | Limbažu novada pašvaldība | 4900,50 | 4900,50 |
| 3. | Zivju fonda projekts “Zini, sargā un copē ” | Zivju fonds  5068,45 | 691,15 | 5759,60 |
| 4. | Zivju fonda projekts “Āsteres ezera zivsaimnieciskās ekspluatācijas noteikumi” | Zivju fonds  1455,15 |  | 1455,15 |
| 5. | Zivju fonda projekts “Novērošanas kameras Augstrozes Lielezerā un Lādes ezerā” | Zivju fonds  10632,45 | 1078,37 | 11710,82 |
| 6. | Zivju fonda projekts “Zivju resursu papildināšana Limbažu Dūņezerā” 7000 gab. līdaku mazuļi. | Zivju fonds  2638,40 | 326,10 | 2964,50 |
| 7. | Zivju fonda projekts” Limbažu Dūņezera zivju resursu atražošanas efektivitātes noteikšana” | Zivju fonds  1115,25 | 196,81 | 1312,06 |
|  | **Kopā:** | **20909,70** | **8255,84** | **29165,54** |

**Paveiktie darbi, pasākumi**

Viens no galvenajiem darbiem ir nelikumīgo darbību novēršana apsaimniekotajos ezeros. 2020. gadā kopumā sadarbībā ar Limbažu novada pilnvarotajām personām un Limbažu novada pašvaldības policiju tika veikti 458 reidi, lai kontrolētu licencētās makšķerēšanas un vēžošanas noteikumu ievērošanu un novērstu nelikumīgu zveju. Reidu laikā tika izņemti bez īpašnieka atstāti zvejas tīkli kopsummā 960 m.

Sniegtas 128 konsultācijas makšķerniekiem un tūristiem par makšķerēšanas iespējām Limbažu novadā, kā arī par atpūtas iespējām pie novada ezeriem.

Limbažu Dūņezerā tika papildināti zivju resursi, ielaižot 8700 līdaku mazuļu no kuriem 1700 tika iezīmēti, kas ļaus analizēt un ievākt ziņas par to augšanu, migrēšanu un izdzīvošanu.

2020. gadā tika uzsākta Limbažu Lielezera pludmales pontonu laipas atjaunošanas darbi.

Limbažu Lielezerā ieviesta licencētā vēžošana.

Donaviņas upes tīrīšanas darbi posmā no Jūras ielas līdz Dūņezeram.

Sakarā ar epidemioloģisko situāciju Latvijā visi iecerētie pasākumi netika īstenoti pilnībā vai daļēji. Ievērojot epidemioloģiskos noteikumus tika noorganizēts Velo - foto orientēšanās “Uzmin pedāli vasaras vakarā”, Limbažu pilsētas svētku ietvaros makšķerēšanas sacensības “Lielezera pludiņš”, pirmsskolas izglītības iestādei ”Kāpēcītis” ar pieredzējušu makšķernieku praktiskas makšķerēšanas nodarbības Limbažu Lielezerā, Limbažu novada sudraba ceļojošais “ALDA” kauss spiningošanā, Limbažu novada sudraba ceļojošais “ALDA” kauss zolītē, par godu Latvijas jubilejā 18. novembrī Mazezera izgaismošana “Iededz gaismu Latvijai”, sadarbībā ar pirmsskolas izglītības iestādi “Kāpēcītis” Limbažu dabas takas izgaismošana.

Sesto reizi pēc kārtas Limbažu pludmalē tika pacelts Zilais karogs, kura ietvaros tika realizētas vides izglītības aktivitātes:

\* Sadarbībā ar Limbažu vidusskolas skolu audzēkņiem, Limbažu Lielezera pieguļošajā teritorijā tika izgatavoti un uzstādīti putnu būrīši;

\* Sadarbībā ar Limbažu Bērnu un jauniešu centra nometnes bērniem, Lielezera pludmalē izveidotas āra spēles;

\* Sadarbībā ar Limbažu vidusskolas skolu audzēkņiem un Lādes pamatskolu atkritumu monitorings, pētījums Limbažu Lielezera dabas takā.

* + - 1. **Komunikācija ar sabiedrību**

Informācija par aģentūras darbību regulāri tiek atspoguļota Limbažu novada mājaslapā www.limbazi.lv, vietējā laikrakstā “Auseklis”, Vidzemes RE TV un sociālajos interneta tīklos Facebook.com/alda un Facebook.com/Limbažu Lielezera pludmale, kā arī komunikācija notiek ar aģentūras klientiem – makšķerniekiem, atpūtniekiem un tūristiem ir pastāvīgs kontakts ikdienas darbos, kur iespējams uzklausīt ieteikumus, viedokļus un kritiku, kas palīdz izvērtēt aģentūras darbību pilnveidojot un attīstot sniegtos pakalpojumus.

Informācija par aģentūras sniegtajiem pakalpojumiem, veiktajām un plānotām rīcībām tiek apspriesta ikgadējā makšķernieku sapulcē.

* + - 1. **Personāls**

Aģentūras darbības nodrošināšanai tiek algoti 4 patstāvīgi darbinieki - aģentūras direktors, remontstrādnieks, Augstrozes Lielezera dežurants un lietvedis - sporta pasākumu organizators, kā arī sezonas darbinieki Lielezera pludmalē un Limbažu slidotavā.

* + - 1. **2021. gadā plānotie darbi un pasākumi**

Turpināt veikt reidus apsaimniekotajos ezeros un veikt piekrastes uzkopšanas darbus, papildināt zivju resursus pēc licencētās makšķerēšanas un zivsaimniecības ekspluatācijas noteikumiem, piesaistīt līdzekļus no Latvijas Zivju fonda un citiem pieejamiem resursiem, iesaistīties Zilo karogu programmā un turpināt vides izglītības aktivitātes, organizēt makšķerēšanas un tautas sporta pasākumus Limbažu novadā, sadarbībā ar p/a “LAUTA” un Attīstības nodaļu izstrādāt tehnisko projektu “Mazezera” pieguļošajai teritorijai. Turpināt Limbažu Lielezera pontona laipas remontu.

Realizēt iesāktos projektus:

\* “Limbažu Dūņezera ūdensaugu aizauguma samazināšana”,

\* “Pontonu laipas izveide pie Limbažu Dūņezera”,

\* Partnerības “Brasla” projekts - “Maršruti pāri robežām Latvijā un Somijā” - sadarbībā ar Limbažu novada pašvaldības aģentūru “LAUTA” –“Augstrozes ezera apkārtnes dabas taka”,

\* 2020. gada neapstiprināto, bet 2021. gadā Zivju fonda piešķirtajiem līdzekļiem - Limbažu novada zivju resursu aizsardzības efektivitātes uzlabošanai.

Direktors J. Remess