Limbažos

**PASKAIDROJUMA RAKSTS**

**Limbažu novada pašvaldības 2021.gada 27.maija saistošajiem noteikumiem Nr.20**

**“Par sociālās palīdzības pabalstiem trūcīgām un maznodrošinātām mājsaimniecībām un personām krīzes situācijās Limbažu novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Saistošo noteikumu projekta nepieciešamības pamatojums | Sociālo pakalpojumu un sociālās palīdzības likuma 3. panta otro daļu nosaka, ka sociālo pakalpojumu un sociālās palīdzības saņemšanas kārtību nosaka Ministru kabinets un pašvaldību domes. Šā paša likuma 36.panta sestā daļa nosaka, ka šā likuma 35. panta otrās daļas 1. punktā noteikto pabalstu (pabalsts atsevišķu izdevumu apmaksai) piešķir par trūcīgu vai maznodrošinātu atzītai personai vai mājsaimniecībai un šo pabalstu mērķus, apmēru, piešķiršanas un izmaksas kārtību nosaka pašvaldība saistošajos noteikumos. Šā likuma 35. panta otrās daļas 2. punktā noteiktā pabalsta (pabalsts krīzes situācijā) apmēru, piešķiršanas un izmaksas kārtību nosaka pašvaldība saistošajos noteikumos. Likuma “Par palīdzību dzīvokļa jautājumu risināšanā” 14. panta sestā daļa nosaka, ka par maznodrošinātu atzīstama persona, kuras ienākumi un materiālais stāvoklis nepārsniedz maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Sociālo pakalpojumu un sociālās palīdzības likumu. |
| 2. Īss projekta satura izklāsts | Saistošie noteikumi nosaka sociālās palīdzības sistēmu, kas nodrošina materiālu atbalstu krīzes situācijā nonākušām trūcīgām un maznodrošinātām mājsaimniecībām, vai personām, kurām tas ir nepieciešams, lai apmierinātu to pamatvajadzības un veicinātu darbaspējīgo personu līdzdarbību savas situācijas uzlabošanā. |
| 3. Informācija par plānoto projekta ietekmi uz pašvaldības budžetu | Nepieciešami budžeta līdzekļi sociālās palīdzības sniegšanai. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanā jāvēršas Limbažu novada pašvaldības Sociālajā dienestā. |
| 6. Informācija par konsultācijām ar privātpersonām | Nav notikušas konsultācijas ar privātpersonām. |

Limbažu novada pašvaldības

Domes priekšsēdētājs D.Zemmers