**SAISTOŠIE NOTEIKUMI**

Limbažos

2021. gada 27. maijā Nr. 11

**APSTIPRINĀTI**

ar Limbažu novada domes

27.05.2021. sēdes lēmumu

(protokols Nr.10, 39.§)

**Grozījumi Limbažu novada pašvaldības 2011. gada 29. septembra saistošajos noteikumos Nr. 27 „Atkritumu apsaimniekošanas noteikumi Limbažu novadā”**

*Izdoti saskaņā ar*

*Atkritumu apsaimniekošanas*

*likuma 8.panta pirmās daļas 3.punktu,*

*15.panta trešo daļu, 39.panta pirmo daļu*

Izdarīt Limbažu novada pašvaldības 2011. gada 29.septembra saistošajos noteikumos Nr. 27 „Atkritumu apsaimniekošanas noteikumi Limbažu novadā” šādus grozījumus:

1. Papildināt Noteikumu 4.2. punktu ar šādu tekstu: “Laika posmā no 1.oktobra līdz 30.aprīlim, fiziskām personām, uz savā īpašumā vai lietošanā esošas zemes, ir pieļaujama mājsaimniecības ietvaros savākto sauso lapu, lūzušo zaru un koku, krūmu un dzīvžogu kopšanas rezultātā nozāģēto zaru dedzināšana, ja tas nerada neērtības apkārtējiem iedzīvotājiem. Pašvaldības lauku teritorijās ārpus apdzīvotām vietām organiskos atkritumus drīkst dedzināt nelielos daudzumos visu gadu.”.
2. Papildināt Noteikumu 7.1.2. punktu ar šādu tekstu: „Izņēmums ir šo noteikumu 4.2. punktā noteiktais par sauso lapu un zaru dedzināšanu;”.

Limbažu novada pašvaldības

Domes priekšsēdētājs D. Zemmers